CELEX: 31988R3887
Language: el
Date: 1988-12-13 00:00:00
Title: Κανονισμός (ΕΟΚ) αριθ. 3887/88 της Επιτροπής της 13ης Δεκεμβρίου 1988 που τροποποιεί τον κανονισμό (ΕΟΚ) αριθ. 4130/87 όσον αφορά τους όρους υπαγωγής των νωπών επιτραπέζιων σταφυλιών της ποικιλίας Empereur ( Vitis vinifera cv ) στη διάκριση 0806 10 11 της συνδυασμένης ονοματολογίας

Avis juridique important

|

31988R3887

Κανονισμός (ΕΟΚ) αριθ. 3887/88 της Επιτροπής της 13ης Δεκεμβρίου 1988 που τροποποιεί τον κανονισμό (ΕΟΚ) αριθ. 4130/87 όσον αφορά τους όρους υπαγωγής των νωπών επιτραπέζιων σταφυλιών της ποικιλίας Empereur ( Vitis vinifera cv ) στη διάκριση 0806 10 11 της συνδυασμένης ονοματολογίας  

Επίσημη Εφημερίδα αριθ. L 346 της 15/12/1988 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 3887/88 ΤΗΣ ΕΠΙΤΡΟΠΗΣ  της 13ης Δεκεμβρίου 1988  που τροποποιεί τον κανονισμό (ΕΟΚ) αριθ. 4130/87 όσον αφορά τους όρους υπαγωγής των νωπών επιτραπέζιων σταφυλιών της ποικιλίας Empereur (Vitis vinifera cv) στη διάκριση 0806 10 11 της συνδυασμένης ονοματολογίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3174/88 (2), και ιδίως το άρθρο 11,  Εκτιμώντας:  ότι ο κανονισμός (ΕΟΚ) αριθ. 4130/87 της Επιτροπής (3) καθορίζει τους όρους υπαγωγής των νωπών επιτραπέζιων σταφυλιών της ποικιλίας Empereur (Vitis vinifera cv) στη διάκριση 0806 10 11 της συνδυασμένης ονοματολογίας· ότι οι όροι αυτοί συγκεκριμενοποιούνται με την προσκόμιση πιστοποιητικού γνησιότητας που ανταποκρίνεται στις απαιτήσεις του εν λόγω κανονισμού·  ότι, για να αυξηθεί η αποτελεσματικότητα και η αποδεικτική δύναμη του πιστοποιητικού, πρέπει να μην εμφαίνονται πλέον στη θέση 12 του παραρτήματος Ι οι όροι «η τυπωμένη εκ των προτέρων σφραγίδα»·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα Ι θέση 12 του κανονισμού (ΕΟΚ) αριθ. 4130/87, οι όροι «η τυπωμένη εκ των προτέρων σφραγίδα» διαγράφονται.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1989.  Εντούτοις, κατά παρέκκλιση των διατάξεων του άρθρου 1, τα σταφύλια που αναφέρονται στο άρθρο 1 του κανονισμού (ΕΟΚ) αριθ. 4130/87 υπάγονται, μέχρι τις 31 Ιανουαρίου 1989, στη διάκριση που αναφέρεται στο εν λόγω άρθρο, εφόσον προσκομίζεται πιστοποιητικό γνησιότητας σύμφωνο με το υπόδειγμα που εμφαίνεται στο παράρτημα Ι του εν λόγω κανονισμού, το οποίο όμως περιλαμβάνει τους όρους «η τυπωμένη εκ των προτέρων σφραγίδα».  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 298 της 31. 10. 1988, σ. 1.  (3) ΕΕ αριθ. L 387 της 31. 12. 1987, σ. 16.